24 அதற்கு இயேசு அவர்களிடம்,  "உங்களுக்கு மறைநூலும் தெரியாது, கடவுளின் வல்லமையும் தெரியாது.  இதனால்தான் தவறான கருத்தைக் கொண்டிருக்கிறீர்கள்.  25 இறந்து உயிர்த்தெழும்போது யாரும் திருமணம் செய்துகொள்வதில்லை.  மாறாக அவர்கள் விண்ணகத் தூதரைப்போல் இருப்பார்கள்.  26 இறந்தோர் உயிருடன் எழுப்பப்படுவதைப் பற்றி  மோசேயின் நூலில் முட்புதர் பற்றிய நிகழ்ச்சியில்  இவ்வாறு வாசித்ததில்லையா? 